**Genādijs Manakovs** (*Геннадий Михайлович Манаков*; dzimis 1950. gada 1. jūnijā, miris 2019. gada 26. septembrī) bija PSRS kosmonauts, lidotājs, pulkvedis.

Dzīvesgājums
------------

1967. gadā Genādijs Manakovs iestājās Kuibiševas aviācijas institūtā.
1969. gadā Manakovs sāka dienestu PSRS Bruņotajos spēkos un iestājās Armaviras augstākajā kara aviācijas pretgaisa aizsardzības lidotāju skolā, ko pabeidza 1973. gadā.
No 1973. gada līdz 1979. gadam viņš dienēja pretgaisa aizsardzības daļās par lidotāju; pēdējos gadus viņš bija aviācijas eskadriļas komandiera vietnieks politiskajā darbā.
1979. gada decembrī Manakovs tika nosūtīts uz izmēģinātājpilotu sagatavošanas centru.
1985. gadā viņš vakara nodaļā beidza lidmašīnu būves fakultāti Maskavas aviācijas institūta Ahtubinskas filiālē.

1985. gada vasarā Genādijs Manakovs Gaisa Karaspēka institūtā *GKNII* programmā *Buran*. Pēc medicīnas pārbaudēm 2. septembrī tika ieskaitīts kosmonautu kandidātu grupā. No 1985. gada novembra līdz 1987. gada maijam viņš Kosmonautu sagatavošanas centrā izgāja kosmonautu vispārējās sagatavošanas kursus. 1987. gada maijā viņam tika piešķirta kvalifikācija "kosmonauts izmēģinātājs". Tā kā *Buran* programma aizkavējās, 1988. gada 8. janvārī Manakovs tika ieskaitīts Kosmonautu sagatavošanas centra kosmonautu nodaļas 2. grupā. Viņš sāka gatavoties lidojumam uz orbitālo staciju *Mir*.
No 1989. gada februāra līdz septembrim Manakovs gatavojās kā rezerves apkalpes komandieris lidojumam uz *Mir*.
No 1989. gada septembra līdz 1990. gada janvārim viņš tika sagatavots kā *Mir* 6. pastāvīgās ekspedīcijas dublējošās apkalpes komandieris
1990. gadā no aprīļa līdz jūlijam Manakovs gatavojās kā 7. pastāvīgās ekspedīcijas pamatapkalpes komandieri .

### Kosmiskie lidojumi

Genādijs Manakovs pirmo lidojumu kosmosā veica 1990. gadā no 1. augusta līdz 10. decembrim kā kosmosa kuģa *Sojuz TM-10* un *Mir* 7. pastāvīgās ekspedīcijas komandieris. Kopā ar viņu uz staciju devās Genādijs Strekalovs, atgriezās uz zemes kopā ar Strekalovu un Japānas kosmonautu Tojohiro Akijamu.
1992. gadā Manakovs sāka gatavoties kā *Mir* 12. pastāvīgās ekspedīcijas rezerves (trešās) apkalpes komandieris. Martā pēc dublieru apkalpes izformēšanas Manakova apkalpe kļuva par dublējošo apkalpi.
1992. gada 16. septembrī Manakovs sāka gatavoties kā *Mir* 13. pastāvīgās ekspedīcijas pamatapkalpes komandieris.
Otro reizi kosmosā Genādijs Manakovs devās 1993. gada 24. janvārī kā kosmosa kuģa *Sojuz TM-16* un *Mir* 3. pastāvīgās ekspedīcijas komandieris. Kopā ar viņu uz staciju devās Aleksandrs Poļeščuks, atgriezās uz zemes kopā ar Poļeščuku un Francijas kosmonautu Žanu Pjeru Eņerē.

1995. gada 14. februārī Manakovs sāka gatavoties kā *Mir* 20. pastāvīgās ekspedīcijas dublējošās apkalpes komandieris.
1995. gada oktobrī viņš sāka gatavoties kā *Mir* 22. pastāvīgās ekspedīcijas pamatapkalpes komandieris.
1996. gada 9. augustā pirmslidojuma medicīnas pārbaudē Manakovam tika atklāts mikroinfarkts. Viņa vietā *Sojuz TM-24* apkalpē tika iecelts dublieru komandieris Valērijs Korzuns.
1996. gada 20. decembrī Manakovs tika izslēgts no kosmonautu vienības veselības dēļ.
Pēc tam viņš strādāja Kosmonautu sagatavošanas centrā par nodaļas priekšnieku, vēlāk par 2. pārvaldes priekšnieku.
2000. gada 4. jūlijā Genādijs Manakovs atvaļinājās no militārā dienesta un atstāja Kosmonautu sagatavošanas centru.

Genādijs Manakovs miris 2019. gada 26. septembrī. Apglabāts Federālajā kara memoriālajā kapsētā Mitiščos, Maskavas apgabalā.

Kosmisko lidojumu kopsavilkums:

| Kosmosa kuģis | Starta datums | Nolaišanās datums | Apkalpes biedri | Pozīcija | Ilgums |
| --- | --- | --- | --- | --- | --- |
| *Sojuz TM-10* | 01.08.1990. | 10.12.1990. | Genādijs Strekalovs↑↓, Tojohiro Akijama↓ | Komandieris | 130 d 20 h 36 min |
| *Sojuz TM-16* | 24.01.1993. | 22.07.1993. | Aleksandrs Poļeščuks↑↓, Žans Pjers Eņerē↓ | Komandieris | 179 d 0 h 44 min |

Iziešanas atklātā kosmosā
-------------------------

| **Misija** | **Slūžu kamera** | **Kosmonauti** | **Sākums** (UTC) | **Beigas** | **Ilgums** | **Darbība** |
| --- | --- | --- | --- | --- | --- | --- |
| *Mir* 7. pastāvīgā ekspedīcija |  | Genādijs ManakovsGenādijs Strekalovs | 29.10.1990. | 29.10.1990. | 2 stundas 45 minūtes | *Kvant-2* moduļa lūkas remonts |
| *Mir* 13. pastāvīgā ekspedīcija |  | Genādijs ManakovsAleksandrs Poļeščuks | 19.04.1993. | 19.04.1993. | 5 stundas 25 minūtes | Sagatavošanas darbi divu saules bateriju paneļu pārvietošanai no *Kristall* uz *Kvant* moduli. |
| *Mir* 13. pastāvīgā ekspedīcija |  | Genādijs ManakovsAleksandrs Poļeščuks | 18.06.1993. | 18.06.1993. | 4 stundas 33 minūtes | Sagatavošanas darbi saules bateriju paneļu pārvietošanai. Stacijas ārējā apskate, pārbaudot, vai nav radušies bojājumi. Sakaru antenas remonts. |

Ārējās saites
-------------

* Krievijas Lielās enciklopēdijas raksts (krieviski)
* Biogrāfija astronaut.ru
* Biogrāfija Padomju Savienības Varoņu mājaslapā

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Padomju Savienības kosmonauti |
| --- |
|  |
| 1960. gadi | 
* 1961: Gagarins, G. Titovs
* 1962: Nikolajevs, Popovičs
* 1963: Bikovskis, Tereškova
* 1964: Jegorovs, Komarovs†, Feoktistovs
* 1965: Beļajevs, Ļeonovs
* 1968: Beregovojs
* 1969: V. Volkovs†, Volinovs, Gorbatko, Jeļisejevs, Kubasovs, Fiļipčenko, Hrunovs, Šatalovs, Šoņins

 |
|  |
| 1970. gadi | 
* 1970: Sevastjanovs
* 1971: Rukavišņikovs, Dobrovoļskis†, Pacajevs†
* 1973: Kļimuks, Lazarevs, Ļebedevs, Makarovs
* 1974: Artjuhins, Djomins, Sarafanovs
* 1975: Grečko, Gubarevs
* 1976: Aksjonovs, Žolobovs, Zudovs, Roždestvenskis
* 1977: Glazkovs, Kovaļonoks, Rjumins
* 1978: Džanibekovs, Ivančenkovs, Romaņenko
* 1979: Ļahovs

 |
|  |
| 1980. gadi | 
* 1980: Kizims, Mališevs, Popovs, Strekalovs
* 1981: Savinihs
* 1982: Berezovojs, Savicka, Serebrovs
* 1983: Aleksandrovs, V. Titovs
* 1984: Atjkovs, Volks, V. Solovjovs
* 1985: Vasjutins, A. Volkovs
* 1987: Viktorenko, Laveikins, Ļevčenko
* 1988: Manarovs, A. Solovjovs
* 1989: Krikaļovs, Poļakovs

 |
|  |
| 1990. gadi | 
* 1990: Balandins, Manakovs
* 1991: Arcebarskis, Aubakirovs, Afanasjevs

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 3157038090066862375
* GND: 1196022968

 |

 |